బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
లంకపై గెలిచిన బంగ్లా.. ఇక భారత్‌తో ఢీ
ముక్కోణపు టీ20 సిరీస్‌లో బంగ్లాదేశ్ సంచలన ప్రదర్శనతో ఫైనల్‌కి చేరింది. ఆతిథ్య శ్రీలంకతో శుక్రవారం రాత్రి జరిగిన
TNN | Updated:
Mar 17, 2018, 08:33AM IST
లంకపై గెలిచిన బంగ్లా.. ఇక భారత్‌తో ఢీ
ముక్కోణపు టీ20 సిరీస్&zwnj;లో బంగ్లాదేశ్ సంచలన ప్రదర్శనతో ఫైనల్&zwnj;కి చేరింది. ఆతిథ్య శ్రీలంకతో శుక్రవారం రాత్రి జరిగిన మ్యాచ్&zwnj;లో తమీమ్ ఇక్బాల్ (50: 42 బంతుల్లో 4x4, 2x6), మహ్మదుల్లా (43 నాటౌట్: 18 బంతుల్లో 3x4, 2x6) మెరుపులు మెరిపించడంతో 160 పరుగుల లక్ష్యాన్ని బంగ్లాదేశ్ ఒక బంతి మిగిలి ఉండగానే ఛేదించింది. టోర్నీలో ఇప్పటికే ఫైనల్&zwnj;కి చేరిన భారత్ ఆదివారం బంగ్లాదేశ్&zwnj;తో ఢీకొట్టనుంది. టోర్నీలో ఒక్కో జట్టు మరొక జట్టుతో రెండేసి మ్యాచ్&zwnj;లు ఆడగా.. లీగ్ దశలో టీమిండియా చేతిలో రెండు మ్యాచ్&zwnj;ల్లోనూ బంగ్లాదేశ్ పరాజయం చవిచూసింది. అయితే.. ఈ బంగ్లాదేశ్ చేతిలోనే ఆతిథ్య శ్రీలంక కూడా రెండుసార్లూ ఓడిపోవడం కొసమెరుపు.
టాస్ గెలిచిన బంగ్లాదేశ్ జట్టు శ్రీలంకను బ్యాటింగ్&zwnj;కి ఆహ్వానించింది. ఓపెనర్లు గుణతిలక (4), కుశాల్ మెండిస్ (11) నిరాశపరిచినా.. కుశాల్ పెరీరా (61: 40 బంతుల్లో 7x4, 1x6), తిసార పెరీరా (58: 37 బంతుల్లో 3x4, 3x6) అర్ధశతకాలతో రాణించారు. దీంతో.. శ్రీలంక నిర్ణీత 20 ఓవర్లలో 7 వికెట్ల నష్టానికి 159 పరుగులు చేసింది. ఛేదనలో చివరి 4 బంతుల్లో 12 పరుగులు చేయల్సి దశలో మహ్మదుల్లా ఒత్తిడిని అధిగమించి వరుసగా 4, 2, 6 బాదేసి బంగ్లాదేశ్&zwnj;ని గెలిపించేశాడు. దీంతో 19.5 ఓవర్లలో బంగ్లా 160/8తో విజయాన్ని అందుకుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.